**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 04.08.2021 ora 08.00 – 05.08.2021, ora 08.00**

#### I. SITUAŢIA HIDROMETEOROLOGICĂ

**1. Situaţia și prognoza hidrologică pe râurile interioare și Dunăre, din 05.08.2021, ora 08.00**

**RÂURI:**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **04.08.2021 ora 13:00 – 05.08.2021 ora 09:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice Siret, Prut, cu posibile depăşiri ale COTELOR DE ATENŢIE**, astfel:

**COD GALBEN**

**În intervalul 04.08.2021 ora 13:00 – 05.08.2021 ora 09:00** pe râurile din bazinele hidrografice: Moldova – afluenții aferenţi sectorului aval S.H. Gura Humorului **(judeţele: Suceava şi Neamţ)**, Bistriţa – afluenții aferenţi sectorului aval S.H. Frumosu **(judeţele: Harghita, Neamţ şi Bacău)**, Trotuș – bazin superior și afluenți bazin mijlociu și inferior **(judeţele: Harghita, Neamț, Bacău și Vrancea)**, Putna – bazin superior şi afluenţi bazin mijlociu şi inferior **(judeţul Vrancea)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti **(judeţele: Neamţ, Iaşi, Vaslui, Bacău, Vrancea şi Galaţi)**, Siret – afluenţii mici aferenţi sectorului aval S.H. Drăgeşti **(judeţele: Bacău, Vrancea şi Galaţi)**, Jijia – bazin superior și afluenți bazin mijlociu și inferior **(judeţele: Botoșani și Iași)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri din judeţele: Bacău, Vrancea, Vaslui şi Galaţi.**

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

* - BACĂU, BOTOŞANI, GALAŢI, HARGHITA, IAŞI, NEAMŢ, SUCEAVA, VASLUI şi VRANCEA – ATENŢIONARE Hidrologică, cod Galben

**Debitele au fost în general staționare,** exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri și Mureș unde au fost în scădere.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vedea, Dâmbovița, Prahova, bazinul superior al Crișului Alb, tot cursul Someșului Mare și râurile din Dobrogea şi mai mici (sub 30% din normalele lunare) pe râurile din bazinele hidrografice: Bega Veche, Timiș, Bârzava, Moravița, Nera, Cerna, Trotuș, Bârlad, unii afluenți ai Crișului Alb (Sighișoara, Moneasa, Cigher) și Crișului Negru (Valea Roșie Holod, Teuz), afluenții Prutului și cursul superior al Târnavei Mici.

În interval au fost emise patru **AVERTIZăRI HIDROLOGICE** pentru fenomene imediate şi două **ATENȚIONĂRI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare,** exceptând râurile din bazinele hidrografice: Vișeu, Iza, Tur, Someș, Crișuri, Arieș și cursul mijlociu și inferior al Mureșului unde vor fi în scădere.

Pe râurile din bazinele Siret, Prut şi bazinele superioare ale Mureşului, Oltului, Argeşului şi Ialomiței debitele vor fi în creştere datorită precipiațiilor prognozate şi propagării.

Sunt posibile scurgeri importante pe versanți, torenți, pâraie, cu efecte de inundații locale și creșteri mai însemnate de debite și niveluri pe unele râuri mici din zonele de deal și munte din estul şi centrul țării, datorită precipitațiilor torențiale, sub formă de aversă, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în ţară (secţiunea Baziaş) în intervalul 04.08.2021 – 05.08.2021 a fost în scădere, având valoarea de 3900 m3/s,** sub media multianuală a lunii **august (4300 m3/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (3800 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 04.08.2021, ora 08.00 – 05.08.2021, ora 08.00**

**A.N.M.** a emis **o INFORMARE Meteorologică / ATENŢIONARE Meteorologică, cod galben:**

**MESAJ 1**

**ATENŢIONARE Meteorologică, cod galben -** valabilă în intervalul **04.08.2021, 05.08.2021**, vizând **disconfort termic ridicat,** conform căreia: În sudul și sud-estul țării, disconfortul termic se va accentua și local va fi caniculă, iar indicele temperatură-umezeală (ITU) va depăși pragul critic de 80 de unități. Miercuri (4 august) temperaturile maxime se vor situa între 32 și 36 de grade, iar joi (5 august) între 34 și 39 de grade. Minimele termice, în marea lor majoritate, nu vor coborî sub 20 de grade.

**MESAJ 2**

**ATENŢIONARE Meteorologică, cod galben -** valabilă în intervalul **04.08.2021, ora 12.00 – 05.08.2021, ora 06.00**, vizând **instabilitate atmosferică temporar accentuată,** conform căreia: În intervalul menționat, în Moldova, în cea mai mare parte a Munteniei și local la munte și în Dobrogea vor fi perioade cu instabilitate atmosferică accentuată ce se va manifesta prin averse ce vor avea și caracter torențial, descărcări electrice, intensificări ale vântului, vijelii și grindină. Cantitățile de apă vor depăși pe alocuri 25...45 l/mp.

Notă: Fenomene de instabilitate atmosferică se vor semnala pe arii restrânse și în restul teritoriului.

**MESAJ 3**

**INFORMARE Meteorologică -** valabilă în intervalul **05.08.2021, ora 12.00 – 07.08.2021, ora 10.00**, vizând **instabilitate atmosferică accentuată,** conform căreia: În intervalul menționat, începând dinspre sud-vest, instabilitatea atmosferică va cuprinde cea mai mare parte a teritoriului. Vor fi perioade cu averse torențiale, frecvente descărcări electrice, intensificări ale vântului, vijelii și grindină. Cantităţile de apă vor depăși pe intervale scurte sau prin acumulare 20...40 l/mp și izolat 50...60 l/mp.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

* - ARGEŞ, BRĂILA, BUZĂU, CĂLARAŞI, CONSTANŢA, DÂMBOVIŢA, DOLJ, GIURGIU, GORJ, IALOMIŢA, MEHEDINŢI, OLT, PRAHOVA, TELEORMAN, TULCEA, VÂLCEA, ILFOV şi Municipiul Bucureşti – ATENŢIONARE Meteorologică, cod Galben – mesaj 1
* - ARGEŞ, BACĂU, BRAŞOV, BRĂILA, BOTOŞANI, BUZĂU, CĂLARAŞI, CONSTANŢA, COVASNA, DÂMBOVIŢA, GALAŢI, HARGHITA, IAŞI, IALOMIŢA, NEAMŢ, PRAHOVA, SIBIU, SUCEAVA, TULCEA, VÂLCEA, VASLUI, şi VRANCEA – ATENŢIONARE Meteorologică, cod Galben – mesaj 2
* - toate Prefecturile Judeţelor Ţării – INFORMARE Meteorologică – mesaj 3.

**În ţara,** În regiunile sudice şi sud-estice vremea a fost călduroasă, local caniculară, disconfortul termic a fost ridicat, iar indicele temperatură-umezeală (ITU) a atins și a depășit pragul critic de 80 de unităţi în Dobrogea, în cea mai mare parte a Munteniei, în sudul şi sud-estul Olteniei şi în sudul şi centrul Moldovei. În restul ţării, regimul termic a fost mai agreabil. Temperaturile maxime s-au încadrat între 24 de grade la Rădăuţi și 37 de grade la Giurgiu. În special după amiaza şi seara, în estul şi în sud-estul teritoriului au fost perioade în care instabilitatea atmosferică accentuată s-a manifestat prin dezvoltări noroase convective, frecvente descărcări electrice, local averse şi intensificări de scurtă durată ale vântului, cu viteze de 50...70 km/h. Fenomenele au fost pe alocuri severe în judeţele Iaşi, Neamţ, Vaslui, Bacău, Galaţi şi Brăila unde rafalele vântului au depăşit 70...80 km/h şi izolat 100 km/h, au fost vijelii puternice, fiind înregistrate inclusiv de staţia meteo Negreşti. Pe supafeţe restrânse au fost şi căderi de grindină (izolat de medii şi mari dimensiuni), fiind confirmate -din datele reţelei meteo şi hidro, dar şi din surse externe- cele de pe raza judeţelor Iaşi, Neamţ, Vaslui, Brăila. Ploile au avut şi caracter torențial, astfel că în timp scurt s-au înregistrat cantităţi de apă pe alocuri de peste 15...30 l/mp şi pe areale mici peste 40...45 l/mp, iar în judeţul Vaslui s-au cumulat până la 105 l/mp. În restul timpului şi al teritoriului, cerul a fost variabil, cu unele înnorări și izolat ploi slabe, de scurtă durată dimineaţa în Crişana şi nordul Transilvaniei, iar vântul a suflat slab şi moderat, cu intensificări în a doua parte a nopţii în zona înaltă din vestul Carpaților Meridionali. La ora 06 se înregistrau valori termice între 10 grade Toplița și 27 de grade la Oravița. La sfârşitul intervalului, izolat în sud-est s-a format ceaţă.

Observaţie - au fost emise **28 mesaje** de alertă privind fenomene meteorologice periculoase imediate, respectiv: **8 avertizări cod roșu, 20 avertizări cod portocaliu.**

**La Bucureşti,** vremea s-a încălzit din nou, devenind caniculară în orele după-amiezii, iar disconfortul termic a fost accentuat în mare parte din zi, indicele temperatură-umezeală (ITU) depăşind pragul critic de 80 de unități. Temperatura maximă a fost de 33 de grade la staţia meteo Băneasa, 35 de grade la Afumaţi și 36 de grade la Filaret. Cerul a fost variabil, iar vântul a suflat slab până la moderat. La ora 06 se înregistrau 20 de grade la Afumați și Băneasa și 21 de grade la Filaret.

**3. Prognoza meteorologică în intervalul 05.08.2021, ora 08.00 – 06.08.2021, ora 08.00**

**În ţara,** vremea va deveni călduroasă în cea mai mare parte a țării, în Oltenia și Muntenia va fi caniculă, iar disconfortul termic se va accentua și indicele temperatură-umezeală (ITU) va depăși pragul critic de 80 de unități în jumătatea de sud-est și pe arii restrânse în restul teritoriului. În același timp va creşte şi gradul de instabilitate atmosferică, la început în vest, apoi și în celelalte regiuni. Vor fi perioade cu înnorări accentuate, intensificări ale vântului ce vor depăși 70...90 km/h, frecvente descărcări electrice, averse torențiale și pe alocuri vijelii și grindină. Cantităţile de apă vor depăși pe intervale scurte de timp sau prin acumulare 20...40 l/mp și izolat 50...60 l/mp. Excepție va face Dobrogea, unde astfel de fenomene vor fi posibile doar noaptea, pe spații mici. Temperaturile maxime se vor încadra în general între 29 și 39 de grade, valorile cele mai ridicate fiind de așteptat în Lunca Dunării, iar cele minime se vor situa între 13 și 25 de grade.

**La Bucureşti,** vremea va deveni caniculară, iar disconfortul termic se va accentua. Cerul va fi variabil, cu dezvoltări noroase convective mai ales în orele serii, ce vor determina intensificări ale vântului, frecvente descărcări electrice, averse torențiale și posibil vijelie și grindină. Temperatura maximă va fi de 37...38 de grade, iar cea minimă de 19...21 de grade.

###### II. CALITATEA APELOR

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

**Administrația Națională Apele Române,** **Agenţia pentru Protecţia Mediului Iaşi** şi **Garda Natională de Mediu – Comisariatul Judeţean Iaşi** revin cu informaţii despre poluarea accidentală a apei râului Bahlui, care s-a produs în data de 03.08.2021, în jurul orei 11:30, în zona localităţii Tomeşti (aval SEAU Iaşi-aval pod Holboca), judeţul Iaşi, precizând că rezultatele analizelor fizico-chimice efectuate în cadrul Laboratorul Calitatea Apei al A.B.A. Prut-Bârlad Iaşi din data de 03.08.2021 sunt urmatoarele:




Laboratorul Calitatea Apei al A.B.A. Prut-Bârlad Iaşi va preleva noi probe de apă în vederea efectuării analizelor fizico-chimice din 2 secţiuni de monitorizare, respectiv: r. Bahlui - amonte SEAU Mun Iaşi (pod Sf. Ioan) şi r. Bahlui – pod Holboca.

Cantitatea totală de peşte mort colectată în data de 03.08.2021 este de cca. 60 kg şi va fi predată la o firma specializată în vederea distrugerii, conform prevederilor legale.

Reprezentanţi din cadrul S.G.A. Iaşi monitorizează în continuare fenomenul înregistrat în albia r. Bahlui, pe sectorul aval de SEAU Iaşi, preluând exemplarele de peşte mort ce apar la suprafaţa apei, urmând ca aceştia să fie predaţi spre neutralizare unei firme specializate.

**Agenţia pentru Protecţia Mediului Iaşi** revin cu informaţii despre poluarea accidentală cu produse petroliere a apei râului Miletin (acumularea Hălceni), care s-a produs în data de 02.08.2021, în jurul orei 16:00, în zona comunei Șipote, județul Iași, precizând că rezultatele analizelor fizico-chimice efectuate în cadrul Laboratorul Calitatea Apei al A.B.A. Prut-Bârlad Iaşi din data de 03.08.2021 sunt urmatoarele:



În perioada 02 - 03.08.2021, echipele de intervenţie coordonate de specialişti din cadrul A.B.A. Prut Bârlad - SGA Iaşi au acţionat pe toată zona afectată cu 36 m baraj absorbant, 24 m pânză hessiana, 125 kg absorbant natural şi rulou absorbant în vederea reţinerii şi colectării irizaţiilor şi peliculelor opalescente; materialele absorbante îmbibate cu substanţă poluantă, vegetaţia ierboasă afectată de hidrocarburi, barajele şi rulourile de la locul intervenţiei au fost transportate şi depozitate temporar, urmând să fie preluate de o firmă specializată pentru neutralizare. De asemenea, au fost efectuate proceduri de preluare directă a apei infestate folosind concomitent găleţi ( 10 muncitori) şi un dispozitiv de preluare automată tip raclor stavilar Max fiind colectată o cantitate de circa 1.6 mc de apă cu un conţinut concentrat de poluanţi din zona în care a avut loc deversarea accidentală, această zonă fiind delimitată/izolată natural de o bandă de stuf.

În cursul zilei de 04.08.2021 Laboratorul Calitatea Apei al A.B.A. Prut-Bârlad Iaşi va preleva noi probe de apă din acumularea Hâlceni, iar echipele de intervenţie continuă operaţiunile de înlocuire a materialelor folosite pentru limitarea efectelor poluării şi îndepărtării factorului poluant din zona afectată, cu altele noi până la îndepărtarea în totalitate a poluanţilor scurşi în apă.

2.3. Pe Marea Neagra

Nu au fost semnalate evenimente deosebite.

**III. ALIMENTĂRI CU APĂ**

Toţi consumatorii sunt alimentaţi normal

###### IV. CALITATEA MEDIULUI

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.